ተጋዳሊት ኣምና ተታ ነፋሪት ኲናት ስርዓት ደርግ ናብ ምንታይ ቀይራታ?
ነቲ ኤግዚቢሽን ዘዳለወት ተጋዳሊት ኣምና ኣሕመድ ማሕሙድ ንኤሪና ኣብ ዝሃበቶ ሓበሬታ፣ ንዝኽሪ ብሩራዊ እዮቤልዩ ስርሒት ፈንቅል ብውልቃዊ ተበግሶ ዘዳለወቶን ሓያል ጻዕሪ ዝፈሰሶን ምዃኑ ጠቒሳ፣ ኣድናቖት ነጋድያን ከምዝረክብ ጽኑዕ እምነታ ገሊጻ።

“ህዝቢ ኤርትራ፣ ወናኒ ገና ዘይተበርበረ ሃብታም ታሪኽ’ዩ” ዝበለት ተጋዳሊት ኣምና፣ ብኸምዚ ኣገባብ ኣጋጣሚታት እናፈጠርካ ንደገ ምውጽኡን ናብ ወለዶታት ምስግጋሩን፣ ናይ ነፍሲ-ወከፍ ዜጋ ሓላፍነት ምዃኑ ኣስሚራትሉ።

ብዘይካ’ዚ ተጋዳሊት ኣምና፣ ነታ ኣብ ከባቢ ኩትምያ - መዓርፎ ነፈርቲ ባጽዕ ነበር እትርከብን ኣብ 1976 ብፈዳይን ሰውራ ኤርትራ ካብ ስራሕ ወጻኢ ዝኾነትን ነፋሪት ኲናት ስርዓት ደርግ፣ ናብ መቐበሊ ኣጋይሽ ቀዪራ ንነጋድያን ጽንብል ዝኽሪ መበል 25 ዓመት ስርሒት ፈንቅል ከተአንግደላ ተዳልያ ምህላዋ ሓቢራ።
መቐበሊ ኣጋይሽ